CELEX: 22015D1811
Language: sk
Date: 2014-11-13 00:00:00
Title: Rozhodnutie Spoločného výboru EHP č. 252/2014 z 13. novembra 2014, ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2015/1811]

8.10.2015   
            
            
               SK
            
            
               Úradný vestník Európskej únie
            
            
               L 263/46
            
         ROZHODNUTIE SPOLOČNÉHO VÝBORU EHP
   č. 252/2014
   z 13. novembra 2014,
   ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd [2015/1811]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
   keďže:
   
               (1)
            
            
               Je vhodné rozšíriť spoluprácu zmluvných strán Dohody o EHP tak, aby zahŕňala rozhodnutie Európskeho parlamentu a Rady č. 573/2014/EÚ z 15. mája 2014 o posilnenej spolupráci medzi verejnými službami zamestnanosti (VSZ) (1).
            
         
               (2)
            
            
               Aby sa umožnila táto rozšírená spolupráca, protokol 31 k Dohode o EHP by sa mal zmeniť,
            
         PRIJAL TOTO ROZHODNUTIE:
   Článok 1
   V článku 15 protokolu 31 k Dohode o EHP sa za odsek 8 vkladá tento odsek:
   
      
                  „9.
               
               
                  Štáty EZVO sa zúčastňujú na spolupráci uvedenej v tomto akte EÚ:
                  
                              —
                           
                           
                              
                                 32014 D 0573: rozhodnutie Európskeho parlamentu a Rady č. 573/2014/EÚ z 15. mája 2014 o posilnenej spolupráci medzi verejnými službami zamestnanosti (VSZ) (Ú. v. EÚ L 159, 28.5.2014, s. 32).
                           
                        Štáty EZVO sú plnoprávnymi členmi rady siete, nemajú však hlasovacie právo.“
               
            
   Článok 2
   Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (2).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 13. novembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 159, 28.5.2014, s. 32.
   
      (2)  Ústavné požiadavky neboli oznámené.